Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Мартин Пушевски, новинар од Институтот за комуникациски студии, поднесена против Министерството за финансии, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Мартин Пушевски, новинар од Институтот за комуникациски студии, поднесена против Министерството за финансии, заведена во Агенцијата под бр.08-101 на 07.04.2022 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

## Мартин Пушевски, новинар од Институтот за комуникациски студии, на 16.03.2022 година по електронски пат поднел Барање за пристап до информации од јавен карактер до Министерството за финансии, по предметот Барање за пристап до информации од јавен карактер, со кое побарал да му се достави по е-маил во електронски запис од следните информации:

„1. Колку државно земјиште е приватизирано во изминативе пет години (2017-2022) врз основа на Уредбата за утврдување на висината на надомест за приватизација на градежно земјиште од 2011 година?

1. Барам податоци за издадени решенија за приватизација, површина и локација на приватизирано земјиште, цени по кои е приватизирано земјиштето и за кого се издадени решенијата?“

Како што се наведува во Жалбата, Имателот на информации не постапил по Барањето на Барањето, поради што Барателот на информации на 07.04.2022 година до Агенцијата поднесува Жалба, заведена под бр.08-101. Во Жалбата е наведено дека: „Министерството/Управата никокаш не одговори на нашите прашања, ниту на прашања од други медиуми и го игнорираше Барањето за слободен пристап до информации од јавен карактер. Барањето е испратено на 16.03.2022 година, во 11 и 39 минути.“

Агенција, преку е-маил заведен под бр.08-101 од 07.04.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации до Агенцијата на 12.04.2022 година достави Одговор на жалба бр.03-2948/5 од 11.04.2022 година, заведено во Агенцијата под бр.08-101, во кое е наведено дека: „Постапувајќи по барањето, Министерството за финансии на ден 05.04.2022 година, во законски утврдениот рок донесе Решение за одобрување на барање за пристап до информации од јавен каракер бр.03-2948/3 и истото го доставци до барателот, на начин наведен во барањето. Барателот на ден 07.04.2022 година ( видно од вашата електронска порака) поднел жалба до Агенцијата за заштита на правото за слободен пристап до информации од јавен карактер број 08-101, наведувајќи дека жалбата ја поднесува поради изминување на рокот за одговор, односно игнорирање на барањето за слободен пристап до информации од јавен карактер од страна на Министерството за финансии-Управата за имотно-правни работи...Имено, Министерството за финнасии на ден 06.04.2022 година по електронски пат, како што е наведено во барањето, до барателот на информации достави Решение за одобрување на барање за пристап до информации од јавен карактер бр.03-2948/3 од 05.04.2022 година. видно од пратената електронска порака со која е доставено цитираното решение, министерството го доставило решението на ден 06.04.2022 година во 13:40 часот, односно во законски утврдениот рок. Копија од доставената електронска порака ви доставуваме во прилог.“ Во прилог го достави наведеното Решение со кое му се одобрува барањето и е-маилот од 06.04.2022 година со кој му е доставено Решението.

На 27.04.2022 година, Барателот на информации преку е-маил ја извести Агенцијата дека: „..во однос на поднесената жалба од 07.04.2022 против Министерството за финансии ја повлекувам од причина што е постапено по неа.“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-101.

**Директор,**

 **Пламенка Бојчева**